samantalang ang mga pangyayari at ang mga natatanggap na balita'nagtataboy sa kanya upang pagbuntuhan niya ng ngitngit at ikahiya sa kabatiran ng iba si teang, si elsa naman ay patuloy na nagpapasinaya sa kanya ng, mataas na pagtinging sukat lamang hintin sa isang tunay na kasuyo, sa isang tapat na kasing nananagisag ng kawagasan. sa mga sandaling yao'hindi niya maturol kung sa kaninong anak ng dios nahahabilin ang palad ni teang, at sa mga sandali ring yaon ay nasa harap naman niya ang liham ni elsang naglalahad ng walang pagtutumpik sa tanang pithaya ng pusong nauuhaw sa pagirog. at ang sulat na iyong kinakaharap niya, higit sa isang pagpapahayag ng mataas na pagtingin, ay isang tunay na paghingi'paghihintay ng kanyang magagawa, ng sukat niyang ilingap sa isang minamahal at itinatangi sa buhay. paano ang marapat niyang gawin sa pagpapabaya ni teang? at paano ang gagawin naman niya sa gayong pagbubukas ng dibdib ng mestisang nabihag ng kanyang pagkamakata? saang panig siya dadako?